Diari Oficial de la Generalitat Valenciana


Sumari del DOGV 8986, del 30-12-2020 (2020/11865)

Extracte de la Resolució de 18 de desembre de 2020, de la Conselleria de Sanitat Universal i Salut Pública, per la qual es convoquen subvencions en matèria d'atenció i prevenció de les drogodependències i altres trastorns addictius per a l'exercici 2021.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8986

Data del DOGV
:   30-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/11798


Data del document
:   18-12-2020

Organisme emissor
:   Conselleria de Sanitat Universal i Salut Pública

Tipus de document
:   Extracte

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

Extracte de la Resolució de 18 de desembre de 2020, de la Conselleria de Sanitat Universal i Salut Pública, per la qual es convoquen subvencions en matèria d'atenció i prevenció de les drogodependències i altres trastorns addictius per a l'exercici 2021. [2020/11477]  
BDNS: 541144.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions (http://www.pap.minhap.gob.es/bdnstrans/index):  
  
Primer. Beneficiaris  
1. Les entitats locals i les entitats sense fi de lucre que siguen titulars de centres, serveis i/o gestionen programes i activitats en matèria de prevenció, atenció, rehabilitació i/o reinserció social de drogodependents o altres tipus d'addiccions en l'àmbit territorial de la Comunitat Valenciana.  
2. Les entitats sense fi de lucre hauran de disposar d'una seu central o delegació permanent en la Comunitat Valenciana, entenent-se com a tal la presència física amb domicili social en aquesta, comprometent-se des d'aquesta a gestionar i dirigir els programes finançats per la Generalitat.  
3. Quan l'objecte de la subvenció siga el finançament de centres i/o serveis, serà condició indispensable per a la seua concessió que disposen de l'autorització prevista en el Decret 132/2010, de 3 de setembre, del Consell, sobre registre i autorització de centres i serveis d'atenció i prevenció de les drogodependències i altres trastorns addictius, en la Comunitat Valenciana en la data de finalització del termini de presentació de la sol·licitud de subvenció.  
4. Quan l'objecte de la subvenció siga el finançament dels programes de prevenció, hauran de posseir l'acreditació a la qual fa referència el Decret 89/2018, de 29 de juny, del Consell, d'acreditació de programes de prevenció de drogodependències i altres trastorns addictius i de regulació del Comité de persones expertes, en la data de finalització del termini de presentació de la sol·licitud de subvenció. Així mateix, en el cas de les entitats sense fi de lucre, hauran de comptar entre les seues finalitats institucionals, recollits expressament en els seus estatuts, la realització d'activitats de prevenció en drogodependències i altres addiccions.  
  
Segon. Objecte i àmbit d'aplicació  
1. L'objecte d'aquesta convocatòria són les subvencions destinades al finançament de despeses corrents i personal dels següents centres, serveis i programes:  
a. Les unitats de Valoració i Suport en Drogodependències i altres programes específics d'atenció a drogodependents amb problemes penals, incloent l'atenció directa en comissaries.  
b. Centres de dia (CD) d'entitats locals.  
c. Els centres d'Intervenció de Baixa Exigència (CIBE).  
d. Els programes destinats a l'atenció al joc patològic.  
e. Les unitats de Prevenció Comunitària en Conductes Addictives (UPCCA) d'entitats locals.  
f. Els programes de prevenció de les drogodependències i altres addiccions, sempre que aquests últims siguen desenvolupats, en l'àmbit de la Comunitat Valenciana, per institucions sense fi de lucre.  
g. Els programes executats per associacions d'autoajuda en matèria d'alcoholisme, que realitzen exclusivament programes d'ajuda mútua.  
  
2. Àmbit territorial de la Comunitat Valenciana.  
  
Tercer. Bases reguladores  
Ordre 4/2015, de 3 de desembre, modificada per l'Ordre 3/2020, de 9 de juny, de la Conselleria de Sanitat Universal i Salut Pública, per la qual s'aproven les bases reguladores de les subvencions en matèria d'atenció i prevenció de les drogodependències i altres trastorns addictius (DOGV 7675, 10.12.2015).  
Quart. Finançament  
1. Amb càrrec a l'aplicació pressupostària 87.40.16.4541.072.50 capítol IV, pels imports màxims globals i línies que es detallen a continuació:  
  
Línia de subvenció: S1897.  
Denominació: atenció a drogodependents amb problemes juridico penals.  
Consignació pressupostària: 90.000 euros.  
Procedència i quantia dels fons:  
Propis: 40 euros.  
Externa: Àrea de Sanitat: 89.960 euros.  
  
Línia de subvenció: S2097.  
Denominació: centres i programes de reinserció social de drogodependents.  
Consignació pressupostària 1.122.410 euros.   
Procedència i quantia dels fons:  
Propis: 831.860 euros.  
Externa: Àrea de Sanitat: 290.550 euros.  
  
Línia de subvenció: S2099.  
Denominació: prevenció de les drogodependències i altres addiccions.  
Consignació pressupostària: 2.679.250 euros.  
Procedència i quantia dels fons:  
Propis: 2.309.850 euros.  
Externa: Àrea de Sanitat: 369.400 euros.  
  
Línia de subvenció: S5855.  
Denominació: suport a associacions de persones alcohòliques rehabilitades.  
Consignació pressupostària: 100.000 euros.  
Procedència i quantia dels fons:  
Propis: 100.000 euros.  
Externa: 0 euros.  
  
Cinqué. Forma i termini de presentació de les sol·licituds de subvenció  
1. Les sol·licituds es presentaran, en el model normalitzat que figura com a annex I, en el termini d'un mes comptat a partir de l'endemà de la publicació de la present resolució en el Diari Oficial de la Generalitat Valenciana.  
2. Els interessats podran presentar les sol·licituds en el Registre General de la Conselleria de Sanitat Universal i Salut Pública al carrer del Misser Mascó, número 31, de València 46219, així com en els serveis territorials d'aquesta, situats a Alacant (c/ Girona, 26. 03567), Castelló de la Plana (c/ Hort Sogueros,12. 12016), i València (Gran Via Ferran el Catòlic, 74. 46613), o en qualsevol altra de les formes previstes en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
3. La sol·licitud de subvenció, es dirigirà a la Direcció General de Salut Pública i Addiccions, ajustant-se al model normalitzat; també està disponible en la seua pàgina web i en la guia PROP de la Generalitat (www.prop.gva.es).  
  
València, 18 de desembre de 2020.- La consellera de Sanitat Universal i Salut Pública: Ana Barceló Chico